Convocat el XXXI Premi Europeu de Divulgació Científica «Estudi General», dotat amb 12.000 euros

## Convocat el XXXI Premi Europeu de Divulgació Científica «Estudi General», dotat amb 12.000 euros

La Universitat de València (UV) i l’Ajuntament d’Alzira han convocat el XXXI Premi Europeu de Divulgació Científica «Estudi General», en col·laboració amb Edicions Bromera, que s’atorga en el marc dels Premis Literaris Ciutat d’Alzira i està dotat amb 12.000 euros. El termini per a presentar originals s’estén entre dimecres 21 de maig i diumenge 14 de setembre.

El guardó té la finalitat d’estimular la creació i la difusió d’obres que, amb un llenguatge entenedor, posen a l’abast del públic general, i de l’estudiantat preuniversitari en particular, els avanços científics i tecnològics, i també la divulgació d’aspectes interessants de les diverses branques del saber. El llibre guardonat serà coeditat, en versió valenciana, per Edicions Bromera i la Universitat de València, dins la col·lecció “Sense Fronteres”.

Poden optar a aquest premi els assajos de difusió popular del coneixement científic i tecnològic escrits en valencià o en qualsevol altra varietat d’aquesta llengua, en castellà, en anglès o en francès amb una extensió entre 250.000 i 300.000 caràcters (espais inclosos). Els materials addicionals al text han de ser originals i estar lliures de drets, o contenir el corresponent permís de reproducció. No hi poden participar, però, les persones que ja hagen estat guardonades en edicions anteriors. A més, en queden exclosos els textos procedents de treballs de final de grau, de final de màster, tesis doctorals i articles científics.

Per a participar-hi, les obres s’han de presentar preferentment mitjançant la Seu Electrònica de la UV (<http://webges.uv.es/uvEntreuWeb>). També es poden presentar en paper en el Registre General de la institució (av. Blasco Ibáñez 13, 46010 València). Les obres han de ser originals i inèdites, i seran avaluades pel jurat, de manera anònima, d’acord amb els criteris següents: interès científic i coherència (fins a 3 punts), creativitat i originalitat (3 punts), claredat expositiva i estructura del text (3 punts), i ús correcte de la sintaxi i les normes ortogràfiques (1 punt).

El jurat per a aquesta convocatòria el formen Rosa M. Donat, vicerectora d’Innovació i Transferència, que hi actua de presidenta; Carolina Moreno, catedràtica de Periodisme de la UV i directora de la col·lecció “Sense Fronteres”; Francesc Lloret, guardonat en la 29a edició d’aquest premi; Mónica Bolufer, investigadora del Departament d’Història Moderna i Contemporània (UV); i Juli Peretó, investigador del Departament de Bioquímica i Biologia Molecular (UV).

El guardó serà atorgat el mateix dia del lliurament de la resta de Premis Ciutat d’Alzira, la nit del divendres 7 de novembre de 2024, en el transcurs d’un sopar literari en què les persones guanyadores, a més del premi en metàl·lic, rebran el trofeu símbol dels Premis Literaris Ciutat d’Alzira.

Publicació de la convocatòria en el *Diari Oficial de la Generalitat Valenciana* (DOGV).

**Bases del XXXI Premi Europeu de Divulgació Científica «Estudi General».**

Arxivat en:
Difusió i comunicació científica
, Cultura Científica
, Investigació a la UV
, Internacionalització recerca
, Recerca, innovació i transferència

## Altres Notícies

La Universitat de València convoca la II Jornada de Divulgació de Tesis per a estudiantat predoctoral

Les Illes de Calor Urbanes es monitoraran des de l'espai en una missió de l'ESA liderada científicament pel catedràtic José Antonio Sobrino

El telescopi espacial PLATO de l'ESA completa una fase clau en el seu camí a la recerca d'exoplanetes

Cercar

## Cerca avançada

Tipus
Cultura - Altres activitatsCultura - CinemaCultura - Congressos i jornadesCultura - Conferències i debatsCultura - ExposicionsCultura - LletresCultura - MúsicaCultura - PatrimoniCultura - Premis i convocatòriesCultura - Arts escèniquesEsportsEstudisInstitucionalRecercaCultura - Universitat-Societat

---

Formats
EntrevistaOpinióReportatge

Per data (format: dd/mm/aaaa)
Del
Al

S'ha d'omplir els dos camps

Cercar
Cercar